text: Fødeafdeling jagter MRSA-bakterie
  11 maj 2016 kl. 12.43
  Fire fødende kvinder og tre børn er smittet med en sjælden variant af MRSA-bakterie. Patienter og personale undersøges nu.  
  280 tidligere patienter og 80 ansatte på Gynækalogisk obstetrisk afdeling på Kolding Sygehus skal undersøges, fordi fire kvinder og tre børn, som alle har været indlagt på afdelingen, er smittet med en sjælden variant af MRSA-bakterien. Det første tilfælde blev opdaget i februar, men siden er flere tilfælde dukket op hos kvinder, som alle har været indlagt på afdelingen på Kolding Sygehus.
  Tirsdag aften fortalte professor i klinisk mikrobiologi, Jens Kjølseth Møller, TV SYDs seere om den særlige MRSA-bakterie. Hør ham i klippet øverst i artiklen.
  Det ventes, at der kommer svar på de første prøver i slutningen af denne uge.
  